钦定古今图书集成/理学汇编/学行典/第240卷 > 张迥
## 钦定古今图书集成/理学汇编/学行典/第240卷 > 张迥

按《宁波府志》：“张迥，字仲延。年十五，为郡诸生，师事天
台孟颖氏，业出诸生上。方国珍据台、明、温三郡，诸以
策干之者咸授职，迥独无所干。既而国珍降于明，诸
受职者咸逃遁，或以法诛死，迥独全其家。明太祖定
天下，迥以才荐，征诣公车归。乃力穑务本，家赀益饶，
数赈施乡里贫者。时兵后，岁大饥，括草木食，乃尽出”
其仓粟活人，人得活，则尽出其借券焚之。凡四方逃
难之士过迥，又辄与馆谷，由是名闻四方。有四子：叔
谦、叔谊、叔𬤇、叔谟，好礼尚义，遂大其门。叔𬤇孙䌹，以
贡任蒙自县丞，缨以贡任延平训导。缨子懋贤，正德
甲戌进士。叔谦、叔谊之后，举科第者数人。